คือมีอะไรกับแฟน25กันยา เเล้วหลั่งนอกนะคะ แต่ไม่มั่นใจเลยกินยาคุมฉุกเฉินแบบ1เม็ดไป26กันยา พอวันที่4ประจำเดือนก็มา มาแรงมากต้องเปบี่ยนผ้าอนามัยทุก2ชมเลยค่ะ มาประมาน9วัน ก็หาย เลยคิดว่าเป็นเพราะยาคุมเลยไม่คิดอะไร เเต่พอมาเดือนพฤศจิกายน ประจำเดือนไม่มา ดันมาวันที่1ธันวา จนถึง20ธันวาวันนี้ก็ยังไม่หาย ไม่มีลิ้มเลือด แต่ประจำเดือนมาแรงนะคะ เลยสงสัยว่าเป็นเพราะยาคุมอยู่ไหม เพราะไม่มีอาการอะไรนอกจากมีประจำเดือนมาเยอะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น ย่อมมีโอกาสตั้งครรภ์ได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งสำหรับเลือดที่ออกในวันที่ 4 ก.ย. (ต.ค.?) หากไม่ใช่ช่วงวันที่ที่ประจำเดือนควรจะมา ก็น่าจะเกิดจากผลของยาคุมฉุกเฉินได้ แต่หากเป็นช่วงวันที่ที่ประจำเดือนควรจะมา ก็จะถือเป็นประจำเดือนได้ค่ะส่วนหลังจากนั้น หากประจำเดือนในเดือน พ.ย.ไม่มา แล้วได้มีเลือดออกมานานตั้งแต่วันที่ 1-20 ธ.ค. ยังไม่หาย แนะนำควรลองตรวจหาการตั้งครรภ์ดูด้วยค่ะ เพื่อให้แน่ใจว่าไม่ได้เป็นภาวะแทรกซ้อนจากการตั้งครรภ์ หากตรวจไม่พบ และเลือดยังคงไม่หยุดไหล แนะนำควรไปพบสูติ-นรีแพทย์เพื่อรักษาให้เลือดหยุดไหล เพราะหากไม่รักษา อาจทำให้เกิดภาวะโลหิตจางตามมาได้ค่ะ โดยสาเหตุที่ทำให้ประจำเดือนมาปริมาณเยอะและมานาน อาจเกิดจากการทำงานของรังไข่ที่ผิดปกติ การมีมดลูกอักเสบ มีเนื้องอกมดลูก มะเร็งปากมดลูก หรือมีภาวะไทรอยด์ฮอร์โมนผิดปกติ เป็นต้น ส่วนผลของยาคุมฉุกเฉินนั้น ไม่น่ามีผลมาจนถึงตอนนี้ค่ะ